Hilma Nikolaisen

Hilma Nikolaisen (født 1. juli 1982 på Moi, bosatt i Oslo) er en norsk musiker som for tiden er aktuell med sitt soloprosjekt som går under eget navn hvor hun spiller psykedelisk rock sammen med sitt backingband. Hun debuterte som soloartist i 2016 med albumet «Puzzler». For albumet ble hun nominert til Spellemannprisen 2016 i klassen indie. Andrealbumet med navnet «Mjusic» kom ut i november 2018. 

Hun var tidligere bassist i det popharmoniske støyrockbandet Serena Maneesh, hvor broren Emil er frontfigur. Før det var hun vokalist og bassist i punketrioen Umbrella og har tidligere vært medlem av retropoporkesteret Loch Ness Mouse. Hun har i de senere år også vært bassist for Anne Grete Preus. 

I 2006 ble Hilma Nikolaisen kåret til en av Norges tre best kledde kvinner av magasinet Elle.

Hun er søster av Emil, Ivar og Elvira Nikolaisen. Hun har barn med tidligere Mayhem-vokalist Sven Erik Kristiansen (Maniac).

Diskografi
Studioalbum
Puzzler (2016)
Mjusic (2018)
Heritage (2021)
Konsertalbum
Limbo Jives (2020)

Referanser

Eksterne lenker 
 
 
 

Norske popmusikere
Norske bassister
Personer fra Lund kommune